Stari grad Glamoč
<s>Stari grad Glamoč ili glamočka tvrđava je utvrđenje iz osmanskog perioda u Glamoču, Bosna i Hercegovina.</s><s>Nalazi se oko 100 m iznad savremenog naselja.</s>

<s>Istorija 
U osmansko doba grad se zvao Biograd ili Belgradčik sve do 1833. godine.</s><s>Glamočka kapetanija osnovana je poslije 1624. godine i pripadala je Kliškom sandžaku do njegovog pada 1689. godine.</s><s>Godine 1833. popisano je da u gradu ima 11 topova, od toga 4 su neispravna, dosta municije i olova, te u hambaru ječma i prohe.</s><s>Grad je napušten 1851. godine a djelimično je bio porušen 1882. godine.</s>

<s>Opis dobra 
Grad se sastojao se od gornje tvrđave i obora ispod nje.</s><s>Gornja tvrđava zauzima cijeli relativno uski plato u dužini od 62 m i širini od oko 20 m. Plato je oivičen sa tri strane strmim kratkim padinama.</s><s>Gornja tvrđava ima jedan bastion-tabiju na najpristupačnijem dijelu, tj. na jugoistočnom kraju, perimetralne bedeme na sjevernoj i južnoj strani sa poluisturenim kulama i sjeveroistočni bedem.</s><s>U osnovi sedmougaonog bastiona prepoznaje se okrugla srednjovjekovna glavna kula, koja je preuređena u poligonalni bastion, prečnika 9 m.  Poluisturene kule, po jedna na sjevernom i južnom bedemu, čiji su zidovi dugi oko 6 m, već su bile prilagođene vatrenom oružju.</s><s>Ruševine džamije se nalaze uz sjeveroistočni ugao utvrđenja.</s><s>Podignuta je na donjem dijelu bedemskog omotača grada.</s>

<s>Literatura 
 Hamdija Kreševljaković, "Naše starine" I, Sarajevo, 1953, 7-45 -Stari bosanski gradovi, 
 Hamdija Kreševljaković, Izabrana djela I, izdavač "Veselin Masleša", Sarajevo, 1991 -Kapetanije u Bosni i Hercegovini</s>

<s>Reference</s>

<s>G
Nacionalni spomenici u Glamoču</s>

